Държавен вестник, бр. 103, 2005 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  103
Прехвърляне на застрахователен портфейл в
рамките на Европейския съюз и Европейското
икономическо пространство
Чл. 112. (1) Застраховател може да прехвър-
ли всички или част от застрахователните си
портфейли от договори, сключени при услови-
ята на правото на установяване или на свобода-
та на предоставяне на услуги, на поемащ заст-
раховател със седалище в друга държава член-
ка след разрешение от заместник-председате-
ля. Прилагат се чл. 108—111.
(2) Заместник-председателят издава разреше-
ние след получаване от компетентния орган на
държавата членка по произход на поемащия
застраховател на документ, удостоверяващ, че
след прехвърлянето поемащият застраховател
ще разполага със собствени средства, които съ-
ответстват на границата на платежоспособност.
(3) Когато застрахователят прехвърля заст-
рахователни договори, сключени чрез негов
клон, заместник-председателят иска станови-
щето на компетентния орган на държавата член-
ка на клона.
(4) В случаите по ал. 1 и 3 заместник-предсе-
дателят издава разрешение след получаване
съгласието на компетентните органи на дър-
жавите членки, където е разположен рискът.
(5) Ако в тримесечен срок заместник-пред-
седателят не е получил отговор от компетент-
ните органи по ал. 2—4, смята се, че е дадено
положително становище, съответно мълчали-
во съгласие.
(6) В случаите по ал. 1 и 3 поемащият заст-
раховател публикува съобщение за прехвърля-
нето на застрахователния портфейл съгласно
законодателството на държавата членка, къде-
то е разположен рискът.
Прехвърляне на застрахователен портфейл от
клон на застраховател от трета държава в
рамките на Европейския съюз и Европейското
икономическо пространство
Чл. 113. (1) Клон по Търговския закон на
застраховател от трета държава, регистриран в
Република България, може да прехвърли всич-
ки или част от застрахователните си портфейли
на поемащ застраховател със седалище в Ре-
публика България или в друга държава членка
след разрешение от заместник-председателя.
Прилагат се чл. 108—111.
(2) При прехвърляне на застрахователен
портфейл на поемащ застраховател от друга дър-
жава членка заместник-председателят издава
разрешение след получаване от компетентния
орган на държавата членка по произход на пое-
мащия застраховател на документ, удостоверя-
ващ, че след прехвърлянето застрахователят ще
разполага със собствени средства, които съот-
ветстват на границата на платежоспособност.
(3) В случаите, когато застрахователният
портфейл се прехвърля на клон по Търговския
закон на застраховател от трета държава, ре-
гистриран на територията на Република Бълга-
рия, ако е необходимо, заместник-председате-
лят издава разрешение след получаване на до-
кумент от компетентния орган по чл. 47, ал. 3,
удостоверяващ, че след прехвърлянето застра-
хователят ще разполага със собствени средст-
ва, които съответстват на границата на плате-
жоспособност. В случаите, когато застрахова-
телният портфейл се прехвърля на клон на зас-
траховател от трета държава, създаден на тери-
торията на друга държава членка, заместник-
председателят издава разрешение след получа-
ване на документ от компетентния орган на
държавата членка на клона или ако е необходи-
мо, от компетентния орган по чл. 47, ал. 3, удос-
товеряващ, че след прехвърлянето поемащият
застраховател ще разполага със собствени сред-
ства, които съответстват на границата на пла-
тежоспособност, че законодателството на дър-
жавата членка на клона позволява такова прех-
върляне и компетентният орган е съгласен то
да бъде извършено.
(4) В случаите по ал. 1—3 заместник-предсе-
дателят издава разрешение след получаване на
съгласие на компетентния орган на държавата
членка, където е разположен рискът, когато тази
държава не е Република България.
(5) Ако в тримесечен срок заместник-пред-
седателят не е получил отговор от компетент-
ните органи по ал. 2—4, смята се, че е дадено
положително становище, съответно мълчали-
во съгласие.
(6) В случаите по ал. 1—3 поемащият заст-
раховател публикува съобщение за прехвърля-
нето на застрахователния портфейл съгласно
законодателството на държавата членка, къде-
то е разположен рискът.
Даване на съгласие при прехвърляне на застрахо-
вателен портфейл в рамките на Европейския съюз
и Европейското икономическо пространство
Чл. 114. (1) При прехвърляне на застрахова-
телен портфейл в рамките на Европейския съюз
и Европейското икономическо пространство,
включващ договори, по които Република Бъл-
гария е държавата членка, където е разполо-
жен рискът, заместник-председателят дава съг-
ласие за прехвърлянето в тримесечен срок от
получаването на искането на компетентния да
издаде разрешение за прехвърлянето орган, ако
са защитени интересите на застрахованите лица.
(2) При непроизнасяне в срока по ал. 1 се
смята, че е налице мълчаливо съгласие.
Удостоверяване границата на платежоспособ-
ност на застраховател със седалище в Репуб-
лика България при прехвърляне на застрахова-
телен портфейл от застраховател от трета
държава със седалище в държава членка
Чл. 115. (1) В тримесечен срок от получава-
не на искане от съответния компетентен орган
на държавата членка по произход на прехвър-
лящия застраховател, който възнамерява да